ddrg/super_eurlex huggingface dataset:
14 straipsnis

DAP atliekami tyrimai ir nagrinėjami prašymai bei skundai

2. DAP gali prašyti, kad duomenų valdytojas, atsakingas už atitinkamą duomenų tvarkymo veiklą, pateiktų rašytinį pareiškimą šiuo klausimu. Duomenų valdytojas atsako DAP per 14 kalendorinių dienų nuo šio prašymo gavimo dienos. DAP gali prašyti suteikti galimybę susipažinti su papildoma informacija, dokumentais, naudotis duomenų laikmenomis, patekti į duomenų centrus, patalpas ir sistemas, kurios priklauso kitoms EIVT tarnyboms, visų pirma IT skyriui, saugumo direktoratui ir generaliniam direktoratui, kuris vykdo administracinius tyrimus ir drausmines procedūras. Informacija arba nuomonė duomenų apsaugos pareigūnui pateikiama per 14 kalendorinių dienų.
jokie kiti pasiūlymai leisti prekiauti į II priedėlį jau įtrauktų populiacijų dramblio kaulu Šalių konferencijai negali būti teikiami laikotarpiui, kuris prasideda nuo CoP14 ir baigiasi už devynerių metų nuo bendro dramblio kaulo pardavimo, vykdomo laikantis g punkto i, ii, iii, vi ir vii papunkčių nuostatų. Be to, į tokius papildomus pasiūlymus bus atsižvelgiama laikantis Sprendimų 16.55 ir 14.78 (red. CoP16).

CITES tikslas – apsaugoti rūšis nuo pernelyg didelio naudojimo ir išnykimo. Išvaizdos panašumas nėra pakankamas argumentas įtraukti mamutus į priedą. Nepateikta įrodymų dėl klaidingo identifikavimo ir neteisėtų egzempliorių legalizavimo stambiu mastu, be to, dramblio ir mamuto kaulo dentinui būdingos unikalios savybės, kurias gali lengvai atskirti ne ekspertas. Įtraukimas į II priedą būtų neproporcingas keliamo pavojaus mastui (dėl to potencialiai reikėtų daug leidimų, kurių nauda išsaugojimui būtų nedidelė arba jos visai nebūtų).

24.

Ceratophora spp. (Raguotosios agamos)

0 – I Įtraukti į I pr.

Šri Lanka

Prieštarauti genties įtraukimui į I priedą, tačiau pritarti C. erdeleni, C. karu bei C. tennenti įtraukimui į I priedą ir C. stoddartii bei C. aspera įtraukimui į II priedą. Trys rūšys (iš penkių genties rūšių) – t. y. C. karu, C. erdeleni ir C. tennentii – atitinka įtraukimo I priedą biologinius kriterijus. C. aspera ir C. stoddartii atveju atrodo tikslingiau jas įtraukti į II priedą. Sąjunga vietoje apsvarstys visą papildomą informaciją dėl siūlomo įtraukimo į sąrašą, jei pateikėjas ją pateiks.
(138)

Dėl palyginamumo su NPFVP, gautu iš išorės paskolų, kurias Jungtinės Karalystės institucijos vadina pinigų dėžėmis, Komisija pažymi, kad Jungtinėje Karalystėje pinigų dėžė yra laikoma susitarimu, pagal kurį per mažai apmokestinamą kontroliuojamąją užsienio bendrovę lėšos dedamos į banką, kad gautas NPFVP atrodytų uždirbtas kontroliuojamosios užsienio bendrovės, o ne Jungtinės Karalystės, ir supranta, kad Jungtinės Karalystės kontroliuojamųjų užsienio bendrovių taisyklės buvo sukurtos siekiant apsisaugoti nuo tokių susitarimų. Šiuo atžvilgiu Komisija primena, kad paskolos trečiosioms šalims gali apimti banko indėlius, bet ne tik juos. Joms taip pat gali būti priskiriamos, pavyzdžiui, atsitiktinės paskolos tiekėjams, išorės paslaugų teikėjams, klientams ar kitoms nesusijusioms šalims. Be to, Komisija nesutinka, kad šie susitarimai savaime turi būti laikomi piktnaudžiavimu, nors tai nebūtų taikoma susitarimams, kai mažai apmokestinama kontroliuojamoji užsienio bendrovė naudojama kaip tarpininkė teikiant paskolą grupės įmonei užsienyje. Be to, šiuo atveju gautą NPFVP uždirba kontroliuojamoji užsienio bendrovė, o ne Jungtinės Karalystės bendrovė.
KOMISIJOS ĮGYVENDINIMO SPRENDIMAS (ES) 2019/1145

2019 m. liepos 4 d.

kuriuo, nekeičiant galiojančių priemonių, nutraukiama importuojamiems Indijos kilmės kaliojo ketaus (t. y. ketaus su rutuliniu grafitu) vamzdžiams ir vamzdeliams taikomų antidempingo priemonių dalinė tarpinė peržiūra

EUROPOS KOMISIJA,

atsižvelgdama į Sutartį dėl Europos Sąjungos veikimo,

atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1), ypač į jo 9 straipsnio 1 dalį,

kadangi:

1. PROCEDŪRA

1.1. Galiojančios priemonės

1.2. Prašymas atlikti peržiūrą

Per pradinį tyrimą Komisija „Electrosteel“ nustatė 4,1 % dempingo skirtumą, tačiau galutinio antidempingo muito normą – tik 0 %, kad būtų išvengta dvigubo eksporto subsidijų, į kurias jau atsižvelgta nustatant 9,0 % galutinį kompensacinį muitą, skaičiavimo. Prašyme pateikta pakankamai įrodymų, kad nustačius priemones „Electrosteel“ padidino savo vykdomą dempingą ir kad aplinkybės, kurių pagrindu buvo nustatytos galiojančios priemonės, pasikeitė ir kad šie pokyčiai yra ilgalaikiai.

1.3. Peržiūros inicijavimas

Komisija nusprendė inicijuoti dalinę tarpinę peržiūrą pagal pagrindinio reglamento 11 straipsnio 3 dalį, per kurią būtų nagrinėjamas tik su „Electrosteel“ susijęs dempingas. 2018 m. gegužės 4 d. Komisija Europos Sąjungos oficialiajame leidinyje paskelbė pranešimą apie inicijavimą (toliau – pranešimas apie inicijavimą) (5) .

1.4. Suinteresuotosios šalys

Pranešime apie inicijavimą Komisija paragino suinteresuotąsias šalis reikšti savo nuomonę. Be to, Komisija apie peržiūrą konkrečiai pranešė pareiškėjams, „Electrosteel“ ir nagrinėjamosios šalies valdžios institucijoms ir paragino juos dalyvauti peržiūroje.

2. PRAŠYMO ATSIĖMIMAS IR TYRIMO NUTRAUKIMAS

Komisija padarė išvadą, kad dalinė tarpinė peržiūra, per kurią nagrinėjamas tik „Electrosteel“ vykdomas dempingas, turėtų būti nutraukta nekeičiant galiojančių priemonių.

PRIĖMĖ ŠĮ SPRENDIMĄ:

1 straipsnis

Importuojamiems Indijos kilmės kaliojo ketaus (t. y. ketaus su rutuliniu grafitu) vamzdžiams ir vamzdeliams, išskyrus kaliojo ketaus vamzdžius ir vamzdelius be vidinės ir išorinės dangos (toliau – nedengti vamzdžiai), kurių KN kodai šiuo metu yra ex 7303 00 10 ir ex 7303 00 90 (TARIC kodai 7303001010 ir 7303009010), taikomų antidempingo priemonių dalinė tarpinė peržiūra nutraukiama.
(239)

Be to, atliekant tyrimą taip pat nustatyta tam tikrų sprendimų dėl mokesčių priėmimo procedūros trūkumų, visų pirma tai, kad nėra jokios specialios procedūros, kuria ir prašymų teikėjams, ir mokesčių administratoriui būtų nustatyti aiškūs reikalavimai, taip pat tai, kad nėra tinkamų ex ante ir ex post kontrolės procedūrų.
3 straipsnis

Posėdžiai

1. Jungtinis komitetas paprastai posėdžiauja kartą per metus pakaitomis Tokijuje ir Briuselyje bendru sutarimu nustatytą dieną. Be to, jis bendru sutarimu posėdžiauja bet kurios Šalies prašymu.
(109)

Skundo pateikėjas sutinka su pirminiu Komisijos vertinimu, kad įmonės CAMED atveju nėra vykdomos visos Altmark bylos sąlygos, todėl negalima vertinti, kad įmonės CAMED veikla atitinka viešųjų paslaugų įsipareigojimą. Skundo pateikėjas mano, kad tik sausojo doko Nr. 3 eksploatavimas gali būti laikomas viešąja paslauga, jeigu tai apskritai įmanoma, nes jis yra didžiausias Neapolio uosto vandens telkinys. Be to, įmonės CAMED valdomi sausieji dokai iš tikrųjų nėra atviri trečiosioms šalims. Įmonė CAMED yra privilegijuotas naudotojas, kuris neleidžia kitiems uosto veiklos vykdytojams laisvai naudotis dokais. Be to, įmonės CAMED mokesčiai, taikomi trečiosioms šalims, norinčioms pasinaudoti infrastruktūra, tariamai viršija rinkos kainą.
b)

Nariai jokiomis aplinkybėmis negali atskleisti, viršydami savo įgaliojimus, konfidencialios informacijos trečiosioms šalims ir (arba) subjektams Eurosistemoje ar už jos ribų. MIB pirmininkas ir NCB personalo nariai gali atskleisti konfidencialią informaciją jų centrinio banko personalo nariams tik griežtai vadovaudamiesi „reikia žinoti“ (angl. need to know) taisykle, ir tik tam, kad suteiktų patarimą, reikalingą nuomonei tam tikru konkrečiu klausimu parengti. Konfidenciali informacija su žyma „tik nariams“ iš principo negali būti narių atskleista jų centrinio banko personalo nariams, jei MIB nenusprendžia kitaip.
(1)

Direktyvoje 92/119/EEB nustatytos bendrosios kontrolės priemonės, kurios turi būti taikomos kilus tam tikrų gyvūnų ligų, įskaitant gumbelinę (žvynelinę), protrūkiui. Taikant tas kontrolės priemones, be kita ko, nustatomos apsaugos ir stebėjimo zonos apie užkrėstą ūkį, be to, gumbelinės protrūkio atveju kaip papildoma kontrolės priemonė numatyta neatidėliotina vakcinacija;
TARYBOS SPRENDIMAS (ES, Euratomas) 2019/1572

2019 m. rugsėjo 16 d.

kuriuo skiriamas Europos ekonomikos ir socialinių reikalų komiteto Vokietijos Federacinės Respublikos pasiūlytas narys

EUROPOS SĄJUNGOS TARYBA,

atsižvelgdama į Sutartį dėl Europos Sąjungos veikimo, ypač į jos 302 straipsnį,

atsižvelgdama į Europos atominės energijos bendrijos steigimo sutartį, ypač į jos 106a straipsnį,

atsižvelgdama į Vokietijos Vyriausybės pasiūlymą,

atsižvelgdama į Europos Komisijos nuomonę,

kadangi:

PRIĖMĖ ŠĮ SPRENDIMĄ:

1 straipsnis

Likusiam dabartinės kadencijos laikui iki 2020 m. rugsėjo 20 d. Europos ekonomikos ir socialinių reikalų komiteto nariu skiriamas Andreas BOTSCH, Director Europe and International, Special Advisor to the President, L20 Sherpa, German Trade Union Confederation (DGB).
NB. WCPF atveju taikomi dar ir šie ataskaitų teikimo reikalavimai ūdomis žvejojantiems laivams: 1) šoninių lynų skaičius tarp plūdžių. Pranešamas šoninių lynų skaičius tarp plūdžių kiekvieno užmetimo metu; 2) pranešamas per kiekvieną užmetimą sužvejotas šių rūšių žuvų skaičius: ilgapelekių tunų (Thunnus alalunga), didžiaakių tunų (Thunnus obesus), dryžųjų tunų (Katsuwonus pelamis), gelsvauodegių tunų (Thunnus albacores), dryžųjų marlinų (Tetrapturus audax), atlantinių marlinų (Makaira mazara), juodųjų marlinų (Makaira indica) ir durklažuvių (Xiphias gladius), melsvųjų ryklių, floridinių šilkinių ryklių, ilgapelekių pilkųjų ryklių, pilkšvųjų ryklių, ryklių jūrų lapių, atlantinių silkiaryklių (į pietus nuo 20°S, kol biologiniai duomenys rodo, kad ši ar kita geografinė riba tinkama), kūjaryklių (didžiagalvių, bronzinių, didžiųjų ir paprastųjų), bangininių ryklių ir kitų Komisijos nustatytų rūšių. Jei užregistruojamas bendras ar vidutinis per užmetimą sužvejotų žuvų svoris, tuomet jis turi būti praneštas ir pagal rūšis. Jei bendras ar vidutinis per užmetimą sužvejotų žuvų svoris neužregistruojamas, jis turi būti apytikriai apskaičiuotas ir praneštas pagal rūšis. Bendras ar vidutinis svoris reiškia neapdorotų, o ne išdorotų žuvų svorį.
(8)

šiomis aplinkybėmis, nepaisant mažos iš Gvatemalos importuojamų bananų kainos, 2018 m. liepos mėn. vidutinė didmeninė bananų kaina Sąjungos rinkoje nesumažėjo ir toliau išliko didelė. 2018 m. rugpjūčio mėn. vidutinė didmeninė bet kokios kilmės bananų kaina (911,5 EUR/t) iš tikrųjų buvo 2,8 % didesnė nei atitinkama kaina 2017 m. rugpjūčio mėn. (855,3 EUR/t). Be to, 2018 m. rugpjūčio mėn. vidutinė didmeninė Sąjungos kilmės bananų kaina buvo 1 228,6 EUR/t, t. y. 38,9 % didesnė nei 2017 m. rugpjūčio mėn. kaina (884,6 EUR/t). Taip yra nepaisant to, kad importas iš Nikaragvos šiuo metu viršijo savo ribinę vertę 409 %;
(10)

pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas. Kadangi šis sprendimas grindžiamas Šengeno acquis, remdamasi to protokolo 4 straipsniu, per šešis mėnesius po to, kai Taryba nusprendžia dėl šio sprendimo, Danija nusprendžia, ar jį įtrauks į savo nacionalinę teisę;
(4)

CESNI priims Europos vidaus vandenų laivybos profesinių kvalifikacijų standartus (toliau – profesinių kvalifikacijų standartai) 2018 m. lapkričio 8 d. posėdyje. Be to, per plenarinę CCNR sesiją greičiausiai bus priimta rezoliucija, kuria tie standartai bus įtraukti į Laivybos Reinu darbuotojų nuostatus;
(6)

pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas. Kadangi šis sprendimas grindžiamas Šengeno acquis, remdamasi to protokolo 4 straipsniu, per šešis mėnesius po to, kai Taryba nusprendžia dėl šio sprendimo, Danija turi nuspręsti, ar jį įgyvendins savo nacionalinėje teisėje;
(3)

naudojant iš kranto tiekiamą elektrą į orą nepatenka teršalai, kurie išmetami deginant bunkerinį kurą prisišvartavusiuose laivuose, dėl to gerėja uostamiesčių oro kokybė. Be to, tikimasi, kad, atsižvelgiant į specifines Ispanijos elektros energijos gamybos struktūros sąlygas, vietoj elektros energijos, gaminamos deginant bunkerinį kurą laivuose, naudojant sausumos elektros tinklais tiekiamą elektros energiją, bus sumažintas išmetamas CO2 kiekis. Todėl manoma, kad priemone bus prisidėta prie Sąjungos aplinkos, sveikatos ir kovos su klimato kaita politikos uždavinių įgyvendinimo;
(11)

be to, nustatytos priemonės yra suderinamos su Sąjungos konkurencijos taisyklėmis. Reikalavimus atitinkantys išvardytų renginių transliuotojai nustatomi remiantis objektyviais kriterijais, pagal kuriuos sudaromos faktinės ir potencialios konkurencijos sąlygos įsigyti šių renginių transliavimo teises. Be to, nustatytų renginių skaičius nėra toks neproporcingai didelis, kad iškreiptų konkurenciją nemokamos televizijos ir mokamos televizijos galutinės grandies rinkose. Todėl galima manyti, kad poveikis konkurencijos laisvei neviršija to, kas yra iš esmės susiję su renginių įrašymu į renginių sąrašą, numatytą Direktyvos 2010/13/ES 14 straipsnio 1 dalyje;
(7)

atsižvelgdama į veiklos rezultatų apžvalgos įstaigos pateiktus dokumentus ir ataskaitas, Komisija pakoreguotus planus ir visų pirma persvarstytus tikslinius rodiklius įvertino pagal Įgyvendinimo reglamento (ES) Nr. 390/2013 14 straipsnį. Tikslinių rodiklių ekonominio efektyvumo pagrindinėje veiklos srityje, išreikštų nustatytomis maršruto ir terminalo vienetų sąnaudomis, suderinamumas su visos Sąjungos tiksliniais rodikliais įvertintas pagal Įgyvendinimo reglamento (ES) Nr. 390/2013 IV priedo 5 punkte, taip pat jo 1 punkte nustatytus principus. Komisija visų pirma atsižvelgė į nustatytų maršruto vieneto sąnaudų tendencijos per antrąjį ataskaitinį laikotarpį santykį su siekiu tas sąnaudas mažinti vidutiniškai 3,3 % per metus ir į nustatytų maršruto vieneto sąnaudų tendencijos per visą pirmąjį ir antrąjį ataskaitinį laikotarpį (2012–2019 m.) santykį su siekiu tas sąnaudas mažinti vidutiniškai 1,7 % per metus. Be to, ji atsižvelgė į nustatytų maršruto vieneto sąnaudų dydį ir jį palygino su valstybių narių, kuriose veiklos ir ūkinė aplinka yra panaši, tomis pat sąnaudomis;
Transporto priemonėms be 12 skaitmenų numerio ( 14 ) 12 skaitmenų numeris (pagal 6 priedėlį) skiriamas ETPR. ETPR IT sistemoje šis ETPN turėtų būti susietas su dabartiniu transporto priemonės numeriu. Tarptautiniame eisme naudojamos transporto priemonės, išskyrus tas, kurios naudojamos tik istoriniais tikslais, fiziškai ženklinamos 12 skaitmenų numeriu per šešis metus po to, kai numeris paskiriamas ETPR. Šalies viduje naudojamų transporto priemonių ir transporto priemonių, kurios naudojamos tik istoriniais tikslais, fizinis ženklinimas 12 skaitmenų numeriu yra savanoriškas.
a)

1, 2 ir 3 straipsniai pakeičiami taip: „1 straipsnis Misija Sąjunga įsteigia Europos Sąjungos BSGP misiją Nigeryje Nigerio saugumo subjektų pajėgumų, skirtų kovai su terorizmu ir organizuotu nusikalstamumu, stiprinimui remti (EUCAP SAHEL Niger), be kita ko, siekdama sustiprinti jų pajėgumus kontroliuoti neteisėtą migraciją, kovoti su pastarąja ir sumažinti su ja susijusio nusikalstamumo lygį. 2 straipsnis Tikslai Įgyvendinant Europos Sąjungos strategiją saugumo ir vystymosi Sahelio regione srityje, EUCAP SAHEL Niger siekiama sudaryti sąlygas Nigerio valdžios institucijoms rengti reikalingas strategines programas ir toliau praktikoje įgyvendinti esamas strategijas. Be to, EUCAP SAHEL Niger siekiama padėti formuoti integruotą, daugiadalykį, nuoseklų, tvarų ir žmogaus teisėmis grindžiamą įvairių, kovoje su terorizmu ir organizuotu nusikalstamumu dalyvaujančių Nigerio saugumo subjektų požiūrį. Taip pat ji turi padėti Nigerio centrinėms ir vietos valdžios institucijoms bei saugumo pajėgoms plėtoti politiką, metodus ir procedūras, siekiant veiksmingai kontroliuoti neteisėtą migraciją ir kovoti su pastarąja. 3 straipsnis Uždaviniai 1. Siekiant 2 straipsnyje išdėstytų tikslų, EUCAP SAHEL Niger: a) gerina įvairių Nigerio subjektų bendradarbiavimą saugumo srityje ir remia strateginių programų rengimą, ir toliau praktikoje įgyvendina esamas tos srities strategijas; b) stiprina Nigerio saugumo pajėgų kovos su terorizmu ir organizuotu nusikalstamumu pajėgumus, konsultuodama, organizuodama mokymus ir, kai tikslinga, mentorystės programas; c) remdama ES tikslus migracijos srityje, padeda Nigerio saugumo pajėgoms rengti procedūras ir metodus, kuriais siekiama veiksmingai kontroliuoti neteisėtą migraciją ir kovoti su pastarąja bei sumažinti su ja susijusio nusikalstamumo lygį, konsultuodama strateginiais klausimais ir teikdama mokymus, įskaitant sienų kontrolės temomis; d) sudaro palankesnes sąlygas kovos su terorizmu, organizuotu nusikalstamumu ir neteisėta migracija regioniniam ir tarptautiniam koordinavimui. 2. EUCAP SAHEL Niger daugiausia dėmesio skiria 1 dalyje nurodytai veiklai, kuria prisidedama prie Nigerio teritorijos kontrolės gerinimo, be kita ko, koordinuojant veiklą su Nigerio ginkluotosiomis pajėgomis. 3. Vykdydama savo užduotis, EUCAP SAHEL Niger siekia užtikrinti tvarų Nigerio kovos su terorizmu ir organizuotu nusikalstamumu pajėgumų plėtojimą, ypač gerinant Nigerio žmogiškųjų išteklių valdymo, logistikos ir mokymo politiką toje srityje. 4. EUCAP SAHEL Niger nevykdo jokios vykdomosios funkcijos.“;
a)

nariais: — Doreen HUDDART, Councillor, Newcastle City Council, — Kevin Paul BENTLEY, Councillor, Essex County Council, — Kevin KEENAN, Councillor, Dundee City Council, — Maurice GOLDEN MSP, Regional Member for West Scotland, — Mick ANTONIW AM, Member of the National Assembly of Wales, — Rob STEWART, Councillor, City and County of Swansea;
(6)

vis dėlto Sprendimas Nr. 994/2012/ES nepadėjo veiksmingai užtikrinti tarpvyriausybinių susitarimų atitikties Sąjungos teisei. Tas sprendimas daugiausia buvo grindžiamas Komisijos atliekamu valstybių narių tarpvyriausybinių susitarimų su trečiosiomis valstybėmis vertinimu po jų sudarymo. Patirtis, įgyta įgyvendinant Sprendimą Nr. 994/2012/ES parodė, kad toks ex post vertinimas nepadeda iki galo išnaudoti galimybių užtikrinti tarpvyriausybinių susitarimų atitiktį Sąjungos teisei. Visų pirma, tarpvyriausybiniuose susitarimuose dažnai nėra tinkamų tų susitarimų nutraukimo arba pritaikymo sąlygų, kurios valstybėms narėms būtų leidusios per pagrįstą laikotarpį pašalinti bet kokią neatitiktį. Be to, susitarimą pasirašančiųjų šalių pozicijos jau būna įtvirtintos, todėl kyla politinis spaudimas nekeisti jokio susitarimo aspekto;
(149)

Heseno žemės pieno ir pieno produktų gamintojų asociacija (LVMH) savo 2014 m. vasario 4 d. raštu, kurį Komisija gavo 2014 m. vasario 11 d., pateikė pastabas dėl priemonių, kurias ji įgyvendino (HE 2, HE 3 ir HE 9). Pirmiausia ji teigė, kad, priešingai, nei nurodyta Komisijos sprendimo pradėti procedūrą priede, taikant nagrinėjamas priemones palaikomos ne tik pieninės, bet ir visas pieno sektorius. Dėl priemonės HE 3 turinio LVMH nurodė, kad bendroji ryšių su visuomene veikla daugiausia buvo sutelkta į vartotojų informavimą ir vartotojų švietimą, o vartotojų švietimas buvo vykdomas neutraliai, nesiejant su pieninėmis. LVMH dėl priemonės HE 2 („Gamintojų mokymai pasitelkiant inovacijų darbo grupę“) pažymėjo, kad pagrindinis dėmesys buvo skiriamas žinių perdavimui. Naujausia informacija ir tyrimų rezultatai buvo apibendrinami, parengiami ūkininkams ir pateikiami, be kita ko, per paskaitas, specializuotas konferencijas ir mokymus. Taikant priemones HE 2 ir HE 9 visų pirma buvo remiami jaunų darbuotojų, ūkininkų ir žemės ūkio darbuotojų mokymo ir kvalifikacijos kėlimo renginiai, o visi ūkininkai ar žemės ūkio darbuotojai turėjo galimybę dalyvauti mokymuose vienodomis sąlygomis.
(5)

be to, kadangi kreozotas priskiriamas 1B kategorijos kancerogenių medžiagų klasifikacinei kategorijai ir atitinka patvarios, bioakumuliacinės ir toksiškos medžiagos (PBT medžiagos) kriterijus arba labai patvarios ir didelės bioakumuliacijos medžiagos (vPvB medžiagos) (PBT arba vPvB) kriterijus pagal Europos Parlamento ir Tarybos reglamento (EB) Nr. 1907/2006 (3) XIII priedą, jis atitinka Reglamento (ES) Nr. 528/2012 5 straipsnio 1 dalies a ir e punktuose nustatytus atmetimo kriterijus. Todėl būtina atlikti papildomą tyrimą, siekiant nustatyti, ar yra įvykdyta bent viena iš to reglamento 5 straipsnio 2 dalies pirmoje pastraipoje nustatytų sąlygų ir ar kreozoto patvirtinimo galiojimą galima pratęsti;
(1)

Sprendimu 2009/901/EB (1) Taryba sudarė Europos bendrijos ir Sent Kitso ir Nevio Federacijos susitarimą dėl trumpalaikio bevizio režimo (2) (toliau – Susitarimas). Pagal Susitarimą numatomas bevizis režimas Sąjungos ir Sent Kitso ir Nevio Federacijos piliečiams, vykstantiems į kitos Susitariančiosios Šalies teritoriją ne ilgiau kaip trims mėnesiams per šešių mėnesių laikotarpį;
(12)

Remdamasi Komisijos komunikatu dėl valstybės pagalbos, susijusios su per didelėmis sąnaudomis, tyrimo metodika (4) Portugalija 2004 m. balandžio 1 d. pranešė apie per didelių sąnaudų kompensavimo priemonę. Šios per didelės sąnaudos 34 elektrinėms (iš jų 27 buvo hidroelektrinės) turėjo būti kompensuojamos dėl to, kad buvo pirma laiko nutraukti EDP ir REN energijos pirkimo susitarimai ir numatyta, kad, rinką liberalizavus, ankstesnės investicijos taps sunkia našta. Sprendimas dėl per didelių sąnaudų taikomas ir įmonėms „Tejo Energia“ bei „Turbogas“. Portugalija pranešė ketinanti per didelių sąnaudų kompensaciją suteikti ir įmonėms „Tejo Energia“ bei „Turbogas“. Buvo planuojama, kad priemonė bus finansuojama pajamomis, gaunamomis galutiniams elektros energijos vartotojams nustatant mokestį, apskaičiuojamą pagal jų užsakytą galią.
(3)

pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas; kadangi šis sprendimas grindžiamas Šengeno acquis, remdamasi to protokolo 4 straipsniu, per šešis mėnesius po to, kai Taryba nusprendžia dėl šio sprendimo, Danija turi nuspręsti, ar jį įtrauks į savo nacionalinę teisę;
12.

Pereinamuoju laikotarpiu dvi valstybės narės visa informacija, susijusia su vienu VPA, keičiasi naudodamos EESSI arba ne, nepažeisdamos jokių dvišalių susitarimų, kurie, pvz., gali būti susiję su bendru testavimu arba mokymais ar panašiomis priežastimis, o nuo to momento, kai jos abi paskelbia, kad prie šio VPA prisijungė per EESSI, keitimasis informacija vykdomas tik per EESSI.
(1)

bis(2-etilheksil)ftalatas (DEHP) (EC Nr. 204–211–0, CAS Nr. 117–81–7), dibutilftalatas (DBP) (EC Nr. 201–557–4, CAS Nr. 84–74–2), benzilbutilftalatas (BBP) (EC Nr. 201–622–7, CAS Nr. 85–68–7) ir diizobutilftalatas (DIBP) (EC Nr. 201–553–2, CAS Nr. 84–69–5) yra įtraukti į Reglamento (EB) Nr. 1907/2006 59 straipsnio 1 dalyje nurodytą kandidatinį sąrašą kaip toksiškos reprodukcijai medžiagos (1B kategorija) pagal to reglamento 57 straipsnio c punktą. Šios medžiagos taip pat yra įtrauktos į to reglamento XIV priedo sąrašą;
R 6

Vairavimo trukmė: — ilgiausia vairavimo per dieną trukmė, — ilgiausia vairavimo per savaitę trukmė, — ilgiausia vairavimo per dvi savaites trukmė
(5)

tačiau nepaisant šios pažangos, Grįžimo prie Šengeno erdvės nuostatų veiksmų plane nustatytos sąlygos, kurias būtina įgyvendinti, kad būtų galima panaikinti visų vidaus sienų kontrolę ir grįžti prie įprastai veikiančios Šengeno erdvės, vis dar nevisiškai įvykdytos. Be to, nepaisant išorės sienų valdymo srityje daromos pažangos ir didelių patobulinimų, kuriuos Graikija padarė 2016 m., taip pat nepaisant to, kad Graikija įvykdė po 2015 m. nepaskelbto vertinimo vizito pateiktas rekomendacijas, Graikijoje ir Vakarų Balkanų maršrute vis dar yra daug neteisėtų migrantų. Toliau išlieka neteisėto antrinio šių migrantų judėjimo Šengeno erdvėje rizika;